# Lirceus usdagalun

Lirceus usdagalun és una espècie d'isòpode pertanyent a la família dels asèl·lids present al comtat de Lee (el sud-oest de Virgínia, Estats Units). Fa 7 mm de llargària, el cos és més del doble de llarg que d'ample, presenta el cap amb incisions fondes i laterals, i manca d'ulls i de pigments.

## Ecologia

Viu a l'aigua dolça dels corrents subterranis (entre petites roques submergides i grava) de dues coves situades a una zona càrstica. Comparteix el seu hàbitat amb Caecidotea recurvata (tots dos isòpodes coexisteixen gràcies a llurs diferències pel que fa a la fondària de l'aigua, la disponibilitat d'aliments, el substrat i el cabal del corrent), Crangonyx antennatus, caragols (Fontigens spp.) i Sphalloplana. Hom creu que la seua dieta es compon d'una combinació dels bacteris i detritus que creixen en les roques exposades als corrents d'aigua força oxigenats. La femella pon una mitjana de 27,5 ous.
El 1987, els lixiviats d'una serradora van contaminar greument la riera d'una cova habitada per aquest isòpode. Com a conseqüència, el nivell d'oxigen dissolt en aquest corrent va disminuir fins al punt d'eliminar-hi tot signe de vida. No obstant això, el novembre del 2001, la fauna hi havia fet una recuperació notable i vers el febrer del 2002 la Divisió de Patrimoni Natural del Departament de Conservació de Virgínia i el Servei de Pesca i Vida Silvestre dels Estats Units van constatar que aquesta espècie havia recolonitzat la cova car, possiblement, s'havia refugiat en algun tram superior no contaminat després de l'incident del 1987. A més de la degradació de la qualitat de l'aigua, les seues amenaces més importants inclouen l'ús d'embornals com a llocs per a dipositar-hi residus domèstics, industrials i agrícoles, la contaminació, fosses sèptiques ineficients, abocaments tòxics i el desenvolupament d'activitats inadequades per a la seua supervivència a prop de les zones càrstiques on viu.

## Referències

* ↑ Rafinesque, C. S., 1820. Annals of nature or annual synopsis of new genera and species of animals, plants, & c. discovered in North America. Annals of Nature 1: 1-16. «Enllaç». Arxivat de l'original el 2016-03-03. [Consulta: 26 juny 2012].
* ↑ uBio (anglès)
* 1 2 Holsinger, J. R. i Bowman, T. E., 1973. A new troglobitic isopod of the genus Lirceus (Asellidae) from southwestern Virginia, with notes on its ecology and additional cave records for the genus in the Appalachians. International Journal of Speleology 5: 261-271.
* 1 2 Catalogue of Life (anglès)
* ↑ uBio (anglès)
* ↑ Culver D. C., Jones W. K., Holsinger J. R., 1992. Biological and hydrological investigation of the Cedars, Lee County, Virginia, an ecologically significant and threatened karst area. Proceedings of the First International Conference on Ground Water Ecology, Tampa, Florida, U.S. Environmental Protection Agency: 281–90.
* ↑ GBIF (anglès)
* 1 2 NatureServe (anglès)
* ↑ McLaughlin, P.A., D.K. Camp, M.V. Angel, E.L. Bousfield, P. Brunel, R.C. Brusca, D. Cadien, A.C. Cohen, K. Conlan, L.G. Eldredge, D.L. Felder, J.W. Goy, T. Haney, B. Hann, R.W. Heard, E.A. Hendrycks, H.H. Hobbs III, J.R. Holsinger, B. Kensley, D.R. Laubitz, S.E. LeCroy, R. Lemaitre, R.F. Maddocks, J.W. Martin, P. Mikkelsen, E. Nelson, W.A. Newman, R.M. Overstreet, W.J. Poly, W.W. Price, J.W. Reid, A. Robertson, D.C. Rogers, A. Ross, M. Schotte, F. Schram, C. Shih, L. Watling, G.D.F. Wilson i D.D. Turgeon, 2005. Common and scientific names of aquatic invertebrates from the United States and Canada: Crustaceans. American Fisheries Society Special Publication 31: 545 pp.
* ↑ U.S. Fish and Wildlife Service (USFWS), 1989. Endangered and Threatened Wildlife and Plants; Animal Notice of Review. Federal Register, Department of the Interior 54(4): 554-579.
* ↑ Reynolds, R. i J.R. Holsinger, 1995. Lee County cave isopod. Pàgina 56 "a" K. Terwilliger, J.R. Tate i S.L. Woodward, eds. A guide to endangered and threatened species in Virginia. McDonald and Woodward Publishing Company, Blacksburg, Virgínia
* 1 2 3 4 LandScope Virginia (anglès)
* ↑ Inland Water Crustacean Specialist Group (1996). "Lirceus usdagalun." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 26 abril 2023]
* ↑ U.S. Fish & Wildlife Service - Lee County Cave Isopod Arxivat 2013-07-02 a Wayback Machine. (anglès)

## Bibliografia

* Baillie, J. i B. Groombridge (eds.), 1996. 1996 IUCN red list of threatened animals. IUCN, Gland, Suïssa. 378 p.
* Groombridge, B. (ed.), 1994. 1994 IUCN Red List of Threatened Animals. IUCN, Gland, Suïssa i Cambridge, Regne uNit
* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
* YouTube (anglès)